b'\n_START_ARTICLE_\nCavalerul rozelor\n_START_PARAGRAPH_\nCavalerul Rozelor (\xc3\xaen limba german\xc4\x83 Der Rosenkavalier) este o oper\xc4\x83 \xc3\xaen trei acte de Richard Strauss, dup\xc4\x83 un libret de scriitorul austriac Hugo von Hofmannsthal._NEWLINE_Premiera operei a avut loc la \xe2\x80\x9cHofoper\xe2\x80\x9d (azi \xe2\x80\x9cSemperoper\xe2\x80\x9d) din Dresda, \xc3\xaen ziua de 26 ianuarie 1911, sub bagheta dirijorului Ernst von Schuch._NEWLINE_Ac\xc8\x9biunea se desf\xc4\x83\xc8\x99oar\xc4\x83 \xc3\xaen cercurile aristocratice din Viena, \xc3\xaen jurul anului 1740, \xc3\xaen primii ani de guvernare a \xc3\xaemp\xc4\x83r\xc4\x83tesei Maria Terezia a Austriei._NEWLINE_Durata operei: cca 220 minute.\n_START_SECTION_\nAc\xc8\x9biunea operei\n_START_PARAGRAPH_\nOpera \xc3\xaencepe in dormitorul Mare\xc8\x99alului von Werdenberg, unde prin\xc8\x9besa de 32 de ani a petrecut o noapte de pasiune al\xc4\x83turi de t\xc3\xa2n\xc4\x83rul conte de 17 ani Octavian Rofrano. Prin\xc8\x9besa \xc8\x99tie c\xc4\x83 acesta va cauta cur\xc3\xa2nd o iubit\xc4\x83 mai t\xc3\xa2n\xc4\x83r\xc4\x83. \xc3\x8el trimite de aceea pe t\xc3\xa2n\xc4\x83rul Octavian \xc3\xaentr-o misiunea special\xc4\x83: s\xc4\x83 duc\xc4\x83 un trandafir de argint unei tinere pe nume Sophie, din partea Baronului Ochs auf Lerchenau. A\xc8\x99a cum era de a\xc8\x99teptat, cei doi adolescen\xc8\x9bi se \xc3\xaendr\xc4\x83gostesc imediat. Furios, Faninal (tat\xc4\x83l tinerei fete) \xc3\xaei porunce\xc8\x99te s\xc4\x83 plece la m\xc4\x83n\xc4\x83stire, dar Octavian, decis s\xc4\x83 o ia de nevast\xc4\x83, pune la punct un plan pentru a-l discredita pe baron. Abia la final cei doi vor ajunge \xc3\xaempreun\xc4\x83, dup\xc4\x83 multe \xc3\xaent\xc3\xa2mpl\xc4\x83ri \xc8\x99i aventuri amuzante.'